TLU SA betwyfel nut van begrotingsredeArgieffoto. (Foto: Steve Buissinne/pixabay) Op die vooraand van die jaarlikse begrotingsrede betwyfel TLU SA of daar nog enige nut is om ŉ staatsbegroting saam te stel en voor te hou. “Ons is oortuig presies dieselfde geykte voordrag sal net weer opgedis word,” sê Henry Geldenhuys, president van TLU SA. “Verder sal die beloofde geld vir spesifieke sake net weer in iemand se persoonlike koffer beland en nie aangewend word waarvoor dit geoormerk is nie. Dienslewering sal weer net ŉ droom bly.” Indien die minister van finansies, Tito Mboweni egter ŉ geloofwaardige begroting bekend wil stel, kan hy aandag skenk aan die volgende, meen Geldenhuys: Landbou word telkens deur die president – ook in sy staatsrede – uitgelig as uiters belangrik en daarom sou TLU SA graag wou sien dat die volgende punte aandag ontvang tydens die begrotingsrede: “Ons is baie bekommerd dat die ANC sal voortstu op hulle ideologiese pad van ekonomiese vernietiging,” sê Geldenhuys. “Die markkragte is uiteindelik die bepalende faktor wat sal besluit of daar ekonomiese groei sal wees. Dit beteken dat die regte dinge geïmplementeer moet word, wat dan vertroue vir beleggings sal skep. Die beleidsonsekerheid en in baie gevalle selfs die wegjaag van kapitaal, is ongelukkig die bestuurstyl van die ANC. “Ekonomiese groei is nie dinge wat in staats- of begrotingsredes aangekondig word en dan word dit skielik die realiteit nie. Dit word verkry deur vanuit ŉ stabiele en gesonde beleidsomgewing wat vertroue inboesem – iets wat die ANC geensins regkry nie – daarheen te presteer.”